Diari Oficial de la Generalitat Valenciana


Sumari del DOGV 3953, del 06-03-2001 (2001/2006)

RESOLUCIÓ de 28 de febrer de 2001, de la Direcció General de Centres Docents, per la qual s'adscriuen determinats col·legis a altres col·legis d'Educació Primària, així com centres concertats i subvencionats a altres centres concertats, a l'efecte de l'escolarització de l'alumnat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2006


Data del document
:   28-02-2001

Organisme emissor
:   Conselleria de Cultura i Educació

Tipus de document
:   Resolució

Correcció d'errades

Anàlisi jurídica

 Descriptors 

:   * Poblets, els
    * Paterna
    * València
    * Burjassot
    * Bétera
    * Dénia
    * Alcoi
    * ensenyament privat

RESOLUCIÓ de 28 de febrer de 2001, de la Direcció General de Centres Docents, per la qual s'adscriuen determinats col·legis a altres col·legis d'Educació Primària, així com centres concertats i subvencionats a altres centres concertats, a l'efecte de l'escolarització de l'alumnat. [2001/X2006]
  
El Decret 27/1998, de 10 de març, del Govern Valencià (DOGV número 3.211, de 26 de març), en què es regula l'admissió de l'alumnat als centres docents no universitaris de la Comunitat Valenciana sostinguts amb fons públics, determina en l'article 10 que la Conselleria de Cultura i Educació podrà efectuar, d'ofici, les adscripcions d'escoles d'Educació Infantil a col·legis d'Educació Primària i els col·legis d'Educació Primària incomplets a un altre col·legi d'Educació Primària. Així mateix, també determina que els centres concertats o subvencionats podran ser adscrits a altres centres concertats a instància del titular, després de l'estudi previ de les necessitats d'escolarització i segons la planificació efectuada.
  
La Resolució de 23 d'abril de 1998, de la Direcció General de Centres Docents (DOGV número 3.232, de 29 d'abril), determina l'adscripció de col·legis d'Educació Primària a instituts i de centres d'Educació Primària a altres centres d'Educació Secundària, a l'efecte de l'escolarització de l'alumnat en Educació Secundària Obligatòria a partir del curs 1998/99.
  
La resolució anteriorment citada no incloïa l'adscripció de col·legis incomplets a altres col·legis d'Educació Primària.
  
D'altra banda, per al curs 2001/2002 s'han presentat per part dels titulars dels centres concertats i subvencionats noves sol·licituds d'adscripció. Per tot això, és necessari resoldre els nous casos que es presenten per a la seua consideració, a efectes d'adscripció, a partir del curs 2001/2002.
  
Analitzades les propostes elevades per les direccions territorials de Cultura i Educació i acompanyades dels informes de la Inspecció Educativa, en virtut del que es disposa en l'apartat tercer i la disposició final primera de l'Ordre de 3 d'abril de 1998, de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Primer
  
A l'efecte de l'escolarització de l'alumnat, adscriure el col·legi d'Educació Primària que s'indica en l'annex I al col·legi d'Educació Primària que s'hi detalla.
  
Segon
  
Adscriure els centres que s'indiquen en l'annex II, a l'efecte d'escolarització de l'alumnat, als centres concertats assenyalats en el mencionat annex.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana, si bé els seus efectes s'entendran a partir del curs 2001/2002.
  
Segona
  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura i Educació, en el termini d'un mes des de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjuí que se'n puga interposar qualsevol altre que s'estime oportú.
  
Tercera
  
Adscriure el centre que s'indica en l'annex III, amb efectes d'escolarització de l'alumnat per al curs 2001/2002. L'ampliació, si s'escau, d'esta adscripció a altres cursos escolars a partir de 2002 haurà de ser objecte de nova sol·licitud i resolució.
  
Quarta
  
Adscriure el centre que s'indica en l'annex IV, amb efectes d'escolarització de l'alumnat per als cursos 20036/2002 i 2002/2003. L'ampliació, si escau, d'esta adscripció a altres cursos escolars a partir de 2003, ha de ser objecte de nova sol·licitud i resolució